**Együttműködési Megállapodás**

(tervezet)

mely létrejött

**Budaörs Város Önkormányzata**

székhelye: 2040 Budaörs, Szabadság út 134.

statisztikai számjele: 15730105-8411-321-13

törzskönyvi azonosító: 730105

adószáma: 15730105-2-13

bankszámla száma: 11784009-15390053

képviseli: **Wittinghoff Tamás polgármester**

(továbbiakban Budaörs Város Önkormányzata)

valamint

**Törökbálint Város Önkormányzata**

székhelye:

statisztikai számjele:

törzskönyvi azonosító:

adószáma:

bankszámla száma:

képviseli: **Elek Sándor polgármester**

(továbbiakban Törökbálint Város Önkormányzata)

együttesen Felek között az alábbiak szerint:

1. **Tárgy:**

**A Pest Megyei Kormányhivatal Érdi Járási Hivatala által 2019. május 10. napján kelt, PE-06/KTF/15720-3/2019 ügyiratszámú, Törökbálint 091/23 valamint 091/10 helyrajzi számú ingatlanokon lévő, nem veszélyes szennyvíziszap-lerakó rekultivációjára vonatkozó határozatban (Engedély) foglaltak végrehajtása.**

1. **Előzmények:**

A Pest Megyei Kormányhivatal Érdi Járási Hivatala Engedélyt adott ki a Törökbálint 091/23 valamint 091/10 helyrajzi számú ingatlanokon lévő, nem veszélyes szennyvíziszap-lerakó rekultivációjára, melynek engedélyese a TÖRS Csatornamű Kft. A TÖRS Csatornamű Kft. a szennyvíziszap-lerakó üzemeltetője. Felek a TÖRS Csatornamű Kft. tulajdonosai. Engedély jelen Együttműködési Megállapodás 1. számú mellékletét képezi.

Engedély részletesen tartalmazza a rekultiváció végrehajtása során végzendő feladatokat, melyek között részben egyszeri beruházási feladatok, részben az engedély hatályba lépését követő 5 év időtartamra – monitoring időszakra – vonatkozó fenntartási feladatok szerepelnek.

1. **A Felek vállalásai**
	1. Felek rögzítik, hogy a TÖRS Csatornamű Kft., mint engedélyes részére kiadott Engedélyben foglaltakat magukra nézve kötelezőnek ismerik el, továbbá megállapodnak, hogy az abban foglalt feladatokat közösen hajtják végre.
	2. Felek megállapodnak abban, hogy a Pest Megyei Kormányhivatal Érdi Járási Hivatalához kérelmet nyújtanak be arra vonatkozóan, hogy a Hivatal a határozatában Feleket, mint engedélyeseket jelölje meg a TÖRS Csatornamű Kft. helyett.
2. **Az Engedélyben foglalt feladatok finanszírozása és lebonyolítása**
	1. Felek közös megegyezéssel megállapodnak abban, hogy az Engedély szerinti elvégzendő feladatok végrehajtása kapcsán felmerülő költségeket az alábbi arányokban viselik:

Budaörs Város Önkormányzata viseli a költségek 68%-át,

Törökbálint Város Önkormányzata viseli a költségek 32 %-át.

* 1. Az elvégzendő feladatok megszervezését, a munkavégzésre irányuló ajánlatok bekérését, a munkák megrendelését, lebonyolítását, ellenőrzését, teljesítésének igazolását, a felmerülő vitás kérdések tisztázását, jogviták rendezését, az engedélyező hatósággal való kapcsolattartást, a részére a monitoring idősszak alatt és a monitoring időszak lezárásaként benyújtandó jelentések benyújtását Budaörs Város Önkormányzata végzi.

4.3 A szükséges munkák megkezdése előtt az azokra vonatkozó ajánlatok ismeretében Felek egyeztetést tartanak, ahol az ajánlatok alapján nyilatkoznak, hogy mely ajánlatot támogatják. Az egyeztetést Budaörs Város Önkormányzata kezdeményezi és Törökbálint Város Önkormányzata vállalja, hogy a kezdeményezést követő 5 munkanapon belül az egyeztetésen részt vesz. Budaörs Város Önkormányzata azzal az ajánlattevővel köt szerződést, melyet Törökbálint Város Önkormányzata is támogat, azonban, ha Törökbálint Város Önkormányzata a fenti egyeztetésen nem jelenik meg, vagy nem nyilatkozik, Budaörs Város Önkormányzata az általa kiválasztott ajánlattevővel köthet szerződést.

Felek vállalják, hogy Engedély hatályba lépését követő 5 éves időszakra vonatkozóan saját éves költségvetésükbe betervezik a munkák elvégzéséhez szükséges pénzügyi forrást, és képviselőik számára megadják a felhatalmazást e források cél szerinti felhasználására.

Felek a megállapodnak abban, hogy az Engedély szerinti elvégzendő feladatok végrehajtása kapcsán felmerülő költségekről a megkötendő szerződés(ek) alapján a 4.1 pontban foglalt arányok szerint Budaörs Város Önkormányzata számlát állít ki Törökbálint Város Önkormányzata részére, melynek 30 napos határidővel történő kifizetésére Törökbálint Város Önkormányzata kötelezettséget vállal.

* 1. **Az Engedélyben foglalt feladatok végrehajtásának költsége**

Felek az Engedélyben előírt feladatoknak jelen Együttműködési Megállapodás aláírásakori bekerülési értékét az alábbiak szerint határozzák meg:

* a feladatok végrehajtásának megkezdésekor – az az azonnal – elvégzendő beruházási feladatok költsége 3.000.000,- Ft + ÁFA,
* az 5 éves monitoring időszakban végrehajtandó feladatok együttes becsült értéke 6.700.000,- Ft + ÁFA.

Felek rögzítik, hogy a becsült érték tekintetében a tényleges értékek a munkavégzésre irányuló ajánlatok alapján kerülnek meghatározásra.

 **5. Záró rendelkezések**

5.1 Felek megállapodnak abban, hogy a jelen megállapodás az utolsó szerződő Fél aláírásával egyidejűleg lép hatályba.

5.2 Felek kijelentik, hogy jelen megállapodás aláírásához, az abban foglalt kötelezettségek elvállalásához és teljesítéséhez megfelelő felhatalmazással rendelkeznek, jelen megállapodást Budaörs Város Önkormányzata Képviselő-testületének ……………………. ÖKT számú, Törökbálint Város Önkormányzata Képviselő-testületének ……………………. ÖKT számú határozata alapján kötik meg.

5.2 Alulírott Felek jelen megállapodást elolvasás és értelmezés után, mint akaratuknak mindenben megfelelőt jóváhagyólag írják alá.

2019.

|  |  |  |
| --- | --- | --- |
| ----------------------------------------- |  | ------------------------------------------- |
| **Budaörs Város Önkormányzat** |  | **Törökbálint Város Önkormányzata** |
| Képviseletében |  | Képviseletében |
| **Wittinghoff Tamás** |  | **Elek Sándor**  |
| **Polgármester** |  | **polgármester** |
|  |  |  |